Centroal-Macedonië

Centroal-Macedonië (Grieks: Κεντρική Μακεδονία, Kentriki Makedonia) is êen van de dertien periferien (regio's) van Grieknland. 't Ligt in 't nôordn van 't Grieks vasteland. De regio hèt een ippervlakte van 18.810,52 km² en telt 1.795.669 inweuners (2021). Den hoofdstad en grotste stad van Centroal-Macedonië is Thessaloniki.

In 't westn grenst 't an West-Macedonië, in 't zuydwestn aan Thessalië en in 't ôostn an Ôost-Macedonië en Thracië. In 't nôordn grenst 't an de landn Bulgareye en Nôord-Macedonië. Te zuydn van de regio ligt d' Egeïsche Zêe. De monnikstoat Athos, geleegn ip e schiereiland van Centroal-Macedonië, hè sedert 1926 een autonome stoatus en valt direct ounder de Grieks-orthodoxe Kerke. 

Centroal-Macedonië bestoat uyt zeevn regionoale districtn (perifereiaki enotita): 
 Chalcidice (Χαλκιδική)
 Imathia (Ημαθία)
 Kilkis (Κιλκίς)
 Pella (Πέλλα)
 Piëria (Πιερία)
 Serres (Σερρες)
 Thessaloniki (Θεσσαλονίκη).